ไฟแนนซ์ทูเดย์
โดย...ช.ชดา
12 ก.ย. 2559

โดย...ช.ชดา 
ตลอดหลายสิบปีที่รัฐบาลตั้งกองทุนเงินให้กู้ยืมเพื่อการศึกษา (กยศ.) ขึ้นมาก็มีปัญหามากมาย ปัญหาใหญ่สุดคือการกู้เงินไปเรียนแล้วไม่ชำระคืนหนี้ ทำให้เงินกองทุนหร่อยหรอลงทุกวัน สุดท้ายเป็นภาระของคลังที่จะต้องคอยหาเงินมาใส่
การแก้ไขปัญหาเบี้ยวหนี้นั้น กยศ.คิดหลายวิธี ตั้งแต่การจะฟ้องร้องเด็กที่เรียนจบแล้วมีงานทำแต่ไม่ยอมใช้หนี้ จะขึ้นบัญชีดำกับเครดิตบูโร หรือทำหนังสือขอความร่วมมือกับองค์กรเอกชนหากมีคนเบี้ยวหนี้ไปทำงานขอให้หักเงินเดือนไว้ แต่หลายวิธีก็ถูกสังคมโจมตีว่าโหดเกินไป
ล่าสุด กยศ.ก็จะเปลี่ยนเกณฑ์ให้นักเรียนที่จะกู้ กยศ.ได้จะต้องมีผลการเรียนเฉลี่ยได้เกรดสะสม 2.00 ขึ้นไป กระทรวงศึกษาธิการก็ไม่เห็นด้วย พล.อ.ดาว์พงษ์ รัตนสุวรรณ รมว.ศึกษาธิการ เตรียมจะนำเรื่องนี้มาหารืออภิศักดิ์ ตันติวรวงศ์ รมว.คลัง เรื่องนี้อยากให้ศึกษาธิการเสนอวิธีแก้ไขปัญหาคู่มาด้วย โดยเฉพาะการพบปัญหานักเรียนไม่ได้กู้แต่มีการเอาชื่อไปใส่กู้จนเป็นหนี้เสียมากมายหลายจังหวัด เรื่องนี้เกิดขึ้นได้อย่างไร ไม่เห็นมีการนำคนทำผิดมาลงโทษได้เลย
เรื่องนี้สะท้อนให้เห็นปัญหาหลายด้านในประเทศไทยจริงๆ